钦定古今图书集成/方舆汇编/职方典/第1321卷 > 南雄府星野考 府志
## 钦定古今图书集成/方舆汇编/职方典/第1321卷 > 南雄府星野考 府志

府总

考岭南古扬州境，《周礼》，“斗牛、女当扬州之域。” 《春秋元命苞》，“牵牛流为扬州。” 《史记》：“斗、江、湖。牵牛、婺女，扬州。” 《魏晋书》俱自斗十一度至女七度为星纪。吴越分野，于辰在丑。故庐江以南，尽于珠崖，皆扬州分域。而永嘉中，岁、镇、荧惑、太白聚于牛、女，识者以为有兴王之兆。若梁武跣足下殿，王导逊位经旬，此其分野之不诬者也。